**Jens Lekman** (født 6. februar 1981 i Angered, Sverige) er en svensk sangskriver og musiker. Han har gitt ut to album og flere ep-er siden 2003. Musikken hans kan beskrives som gitarbasert pop. Tekstene er ofte artige, romantiske og triste. Han blir sammenlignet med The Magnetic Fields og Morrissey, mens også lekenheten til Beck kan spores i musikken.

Han spilte inn og utga en del materiale privat i perioden 2000–2003 på CD-R, under pseudonymet *Rocky Dennis*. Da han ga ut en sjutommer med sangen *Maple Leaves* våren 2003, ble han hypet opp. Sjutommeren var bare laget i 250 eksemplarer, så folk fikk for det meste tak i musikken hans via fildelingsnettverk. Da *Maple Leaves EP* ble gitt ut på cd senere på høsten, var navnet hans allerede godt kjent, og sangene «Maple Leaves» og «Black Cab» ble spilt mye på svensk radio.

Han har blitt lagt merke til for sin vittighet, med sangtitler som «I don't know if she's worth 900 kronor» og tekstlinjer som *In church on sunday making out in front of the preacher / You had a black shirt on with a big picture of Nietzsche*.

Han ble kvitt aliaset sitt tidlig 2004, med *Rocky Dennis in heaven EP*. Han fikk også kontrakt med det amerikanske plateselskapet Secretly Canadian, for utgivelser utenfor Sverige. 

Det første albumet hans, *When I said I wanted to be your dog*, ble gitt ut i 2004, og ble godt mottatt i den alternative musikkpressen i både Europa og USA. Albumet innholdt både nye sanger og gamle sanger i nye drakter. *You are the light* ble gitt ut som singel, og en musikkvideo ble laget til den. Denne ble vist en del på nordisk MTV. Albumet kom på andreplass på den svenske albumlista.

I 2005 kom kompilasjonen *Oh You're So Silent Jens*. Tittelen er hentet fra en tekstlinje fra sangen «Black Cab» (*Oh, you're so silent Jens / Well, maybe I am, maybe I am*). Albumet inneholdt tre tidligere utgitte ep-er samt noen ekstraspor, og ble godt mottatt av den internasjonale musikkpressen. 

I 2007 ble Jens hentet inn på kort varsel for å erstatte en syk Lily Allen på Øya-festivalen i Oslo. Konserten fikk glimrende kritikker. Albumet *Night Falls Over Kortedala* ble utgitt i september.

Diskografi
----------

### Album

* *When I Said I Wanted to Be Your Dog* (2004)
* *Oh You're So Silent Jens* (2005)
* *Night Falls Over Kortedala* (2007)
* *I Know What Love Isn't* (2012)
* *Life Will See You Now* (2017)

### EP-er

* *Maple Leaves EP* (2003)
* *Rocky Dennis In Heaven EP* / *Rocky Dennis EP* (2004)
* *Julie EP* / *You Are The Light EP* (2004)
* *Opposite of Hallelujah EP* (2005)
* *You Deserve Someone Better Than A Bum Like Me* (2005)
* *An Argument With Myself* (2011)

Eksterne lenker
---------------

* (en) Offisielt nettsted Rediger på Wikidata

* (en) Jens Lekman – kategori av bilder, video eller lyd på Commons Rediger på Wikidata
* (en) Jens Lekman på Internet Movie Database Rediger på Wikidata
* (en) Jens Lekman på Discogs Rediger på Wikidata

* (en) Jens Lekman på MusicBrainz Rediger på Wikidata

* (en) Jens Lekman på SoundCloud Rediger på Wikidata

* (en) Jens Lekman på Songkick Rediger på Wikidata

* (en) Jens Lekman på Last.fm Rediger på Wikidata

* (en) Jens Lekman på Genius — sangtekster Rediger på Wikidata

* (en) Jens Lekman på AllMusic Rediger på Wikidata
* Jens Lekman på Twitter Rediger på Wikidata

* Jens Lekman på Facebook Rediger på Wikidata
* MapleLeaves.SE – The Jens Lekman experience

|  |  |
| --- | --- |
| Oppslagsverk/autoritetsdata | Nationalencyklopedin **·** VIAF **·** GND **·** LCCN **·** ISNI **·** BNF **·** BNF (data) **·** BBC Things **·** MusicBrainz **·** Discogs **·** AllMusic
 |